**Doložka**

**vybraných vplyvov**

**A.1. Názov materiálu:**

Vládny návrh zákona o Obchodnom vestníku a o zmene a doplnení niektorých zákonov

 **Termín začatia a ukončenia PPK:**

29. novembra 2010 – 9. decembra 2010

**A.2. Vplyvy:**

|  |  |  |  |
| --- | --- | --- | --- |
|  |  Pozitívne  |  Žiadne  |  Negatívne  |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  |  |
| 3. Sociálne vplyvy |  | x |  |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti | x |  |  |

**A.3. Poznámky**

Predbežné pripomienkové konanie začalo 29. novembra 2010, pričom k 9. decembru 2010 boli predkladateľovi doručené stanoviská všetkých gestorov. Predbežné pripomienkové konanie teda možno považovať za ukončené ku dňu 9. decembru 2010.

***Vplyvy na rozpočet verejnej správy***

Ministerstvo financií Slovenskej republiky vyjadrilo nesúhlasné stanovisko s pridelením prostriedkov na obstaranie softvéru v sume 320 000 eur nad rámec rozpočtu Ministerstva spravodlivosti Slovenskej republiky na rok 2011 a predmetné výdavky odporučili zabezpečiť v rámci schváleného limitu výdavkov kapitoly na príslušný rozpočtový rok. Ministerstvo spravodlivosti Slovenskej republiky túto pripomienku akceptovalo.

 ***Vplyvy na podnikateľské prostredie***

 Predložený návrh zákona bude mať pozitívny dopad na podnikateľské prostredie a to formou zjednodušenia a sprehľadnenia všetkých údajov, ktoré sa týkajú podnikateľov a povinne sa zverejňujú a v Obchodnom vestníku.

 ***Sociálne vplyvy***

 Predložený návrh zákona nebude mať žiadny vplyv na hospodárenie obyvateľstva, sociálnu exklúziu ani na rovnosť príležitostí, rodovú rovnosť a vplyv na zamestnanosť.

 ***Vplyvy na životné prostredie***

 Predložený návrh zákona nebude mať žiadny vplyv na životné prostredie.

 ***Vplyvy na informatizáciu spoločnosti***

 Predložený návrh zákona bude mať pozitívny vplyv na informatizáciu spoločnosti, nakoľko Obchodný vestník bude vydávaný jedine v elektronickej podobe, ktorá bude pre koncového užívateľa komfortná, čo do prehľadnosti a jednoduchosti vyhľadávania.

**A.4. Alternatívne riešenia**

**A.5. Stanovisko gestorov**

Gestori vyjadrili súhlasné stanovisko s doložkou vplyvov s výnimkou Ministerstva financií Slovenskej republiky, ktoré malo výhradu k poskytnutiu finančných prostriedkov nad rámec limitov výdavkov kapitoly Ministerstva spravodlivosti Slovenskej republiky na rozpočtový rok 2011. Pripomienky vznesené počas predbežného pripomienkového konania i v rámci medzirezortného pripomienkového konania boli v materiáli zapracované.